Diari Oficial de la Generalitat Valenciana


Sumari del DOGV 6119, del 08-10-2009 (2009/11720)

RESOLUCIÓ d'11 de setembre de 2009, de la Direcció General de Treball, Cooperativisme i Economia Social, per la qual es disposa el registre i la publicació del Conveni Col·lectiu del Sector de Servicis de l'Associació Patronal de Seguretat i Servicis (cod. 8000753).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6119

Data del DOGV
:   08-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11779


Data del document
:   11-09-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ d'11 de setembre de 2009, de la Direcció General de Treball, Cooperativisme i Economia Social, per la qual es disposa el registre i la publicació del Conveni Col·lectiu del Sector de Servicis de l'Associació Patronal de Seguretat i Servicis (cod. 8000753). [2009/11870]  
Vist el text del Conveni Col·lectiu del Sector de Servicis de l'Associació Patronal de Seguretat i Servicis, subscrit per la Comissió Negociadora el dia 18 de juny de 2009, que està integrada, de part empresarial, per representants de l'Associació Patronal de Seguretat i Servicis, i de part dels treballadors, per representants del Sindicat Independent, i de conformitat amb el que disposa l'article90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Depòsit de Convenis Col·lectius de Treball, esta Direcció General de Treball, Cooperativisme i Economia Social, conforme a les competències que té transferides segons Reial Decret 4105/82, de 29 de desembre, acorda:  
Primer  
Ordenar la inscripció en el Registre de Convenis Col·lectius de Treball d'esta direcció general, amb notificació a la Comissió Negociadora, i el depòsit del text original de l'acta.  
Segon  
Disposar la publicació en el Diari Oficial de la Comunitat Valenciana.  
València, 11 de setembre de 2009.- El director general de Treball, Cooperativisme i Economia Social: Román Ceballos Sancho.  
TEXT ARTICULAT DEL CONVENI DEL SECTOR DE SERVICIS DE L'ASSOCIACIÓ PATRONAL DE SEGURETAT I SERVICIS  
CAPÍTOL I  
Àmbit d'aplicació  
Article 1. Àmbit personal i funcional   
El present conveni col·lectiu obliga a la direcció i tots els treballadors del sector servicis que els presten en les empreses associades a l'Associació Patronal Valenciana de Seguretat i Servicis.   
Àmbit funcional: El present conveni serà d'obligat compliment en totes les activitats pròpies del sector de servicis, les quals consistixen en la prestació de servicis a tercers per mitjà d'auxiliars de servicis, conductors, hostesses, ordenances i peons.  
Àmbit personal: La normativa d'este conveni serà d'obligada observança per a totes les empreses, i treballadors de les activitats enumerades anteriorment.  
Article 2. Àmbit territorial   
El present conveni col·lectiu se circumscriu a l'àmbit territorial de la Comunitat Valenciana.   
Article 3. Àmbit temporal   
L'entrada en vigor del present conveni col·lectiu es produirà el dia 30 de maig de 2009 amb independència de la data de la seua publicació en el diari oficial corresponent i es pacta una duració de quatre anys amb retroactivitat a l'1 de gener de 2007.  
Qualsevol de les parts podrà sol·licitar a l'altra la revisió d'este conveni preavisant almenys amb un mes d'antelació al seu venciment i mencionant en la dita sol·licitud els articles objecte de nova negociació.   
Mentre duren les negociacions d'un nou conveni continuarà aplicant-se les condicions pactades en este conveni col·lectiu.  
Si arribat el seu venciment pel transcurs dels quatre anys pactats cap de les parts ha denunciat el seu contingut en els termes anteriorment assenyalats, el conveni es prorrogarà automàticament de forma anual fins a un període màxim d'uns altres quatre anys.   
CAPÍTOL II  
Compensació, absorció, garantia ad personam i vinculació a la totalitat  
Article 4. Absorció i compensació   
Les condicions pactades són compensables i absorbibles en la seua totalitat amb les que anteriorment regiren per millores pactades o unilateralment concedides per l'empresa.   
Article 5. Garantia ad personam   
Es respectaran a títol individual o col·lectiu les condicions econòmiques i d'una altra índole que siguen més beneficioses a les establides en este conveni considerades en el seu conjunt i en còmput anual.   
Article 6. Vinculació a la totalitat   
Les condicions pactades formen un tot orgànic i indivisible i a efectes de la seua aplicació pràctica seran considerades globalment.   
No obstant això, en el cas que algun article siga totalment o parcialment declarat nul, este quedarà absolutament inaplicable amb independència de l'aplicació de la resta del conveni fins que les parts firmants li donen contingut conforme a la legalitat vigent.  
CAPÍTOL III  
Comissió Paritària  
Article 7. Comissió Paritària   
Es constituïx una Comissió Paritària del conveni la qual estarà integrada per tres membres de la representació empresarial tres membres de la representació sindical firmants d'este conveni. Són funcions de la Comissió Paritària les següents:   
a. Interpretació general del conveni.   
b. Seguiment de l'aplicació del que s'ha pactat   
c. Conciliació preceptiva en conflictes col·lectius que suposen la interpretació de les normes del present conveni.   
1. En estos casos es plantejarà per escrit la qüestió objecte de litigi davant de la Comissió Paritària, set dies abans de la planificació de la reunió per a la seua inclusió en l'ordre del dia. Este orde del dia s'enviarà a les parts tres dies abans de la realització de la reunió que haurà de fer-se obligatòriament dins dels quinze dies següents a la recepció de l'escrit. En el supòsit d'existir acord entre les parts determinarà la jurisdicció social amb independència de les atribucions fixades per les parts a les comissions paritàries, tal com disposa l'article 91 de l'ET i el 151 del RDL 2/95 pel qual s'aprova el text refós de la Llei de Procediment Laboral.   
2. Qualsevol de les parts de la Comissió Paritària podrà convocar les dites reunions. La part convocant estarà obligada a comunicar a tots els components per carta certificada amb justificant de recepció en els terminis previstos en l'apartat anterior. La convocatòria contindrà el següent: ordre del dia, lloc, hora i data de reunió.   
Les decisions s'adoptaran per majoria simple de vots i tindran sempre caràcter vinculant.   
Perquè les reunions siguen vàlides hauran d'assistir-hi com a mínim dos membres per cada part.   
Sempre que es reunisquen els membres de la Comissió Paritària les despeses aniran a càrrec de l'empresa i la part social queda alliberada pel temps que dure la negociació.   
CAPÍTOL IV  
Organització i direcció del treball  
Article 8. Principi inspirador   
L'organització del treball és facultat de la direcció de l'empresa amb subjecció a les normes del present conveni i la legislació laboral vigent en cada moment.   
Comprén les normes següents:   
a) La determinació i exigència d'una activitat i un rendiment a cada treballador.   
b) L'adjudicació a cada treballador del nombre d'elements o de la tasca necessària corresponent al rendiment mínim exigible.   
c) La fixació de normes de treball que garantisquen l'òptima realització i seguretat dels servicis propis de l'activitat, establint-se el quadre de premis i sancions adequats al compliment o incompliment de tals normes.   
d) L'exigència d'atenció, prudència, pulcritud, vigilància en robes, efectes, eines, vehicles i la resta d'elements que componen l'equip personal, així com de les altres instal·lacions i béns anàlegs de l'empresa i dels seus clients.   
e) La mobilitat i redistribució del personal de l'empresa, típiques de l'activitat, per mitjà de l'establiment dels canvis de llocs de treball, desplaçaments i trasllat que exigisquen les necessitats de l'organització de la producció, d'acord amb les condicions pactades en este conveni.   
f) La fixació d'una fórmula de càlcul de la retribució de forma clara i senzilla, de manera que els treballadors poden fàcilment comprendre-la, fins i tot en els casos en què s'aplique un sistema de remuneració amb incentius o primes.   
CAPÍTOL V  
Prestació del treball  
Article 9. Ingrés i contractació   
Les parts firmants d'este conveni declaren i fan constar la seua preocupació pels sectors de població laboral amb dificultats per a aconseguir ocupació com són els joves o els majors de 45 anys.   
En este sentit, les parts coincidixen en la necessitat de propiciar la contractació d'estos col·lectius.   
Serà de lliure valoració per part de l'empresa l'elecció de les persones que seran contractades per a exercir els seus servicis en la mateixa sense perjuí que posteriorment s'acorden distints criteris d'elecció entre l'empreses i la representació dels treballadors.   
Article 10. Contractes eventuals per circumstàncies de la producció   
La duració dels contractes eventuals per circumstàncies de la producció serà, durant la vigència del present conveni, d'un màxim de 12 mesos dins d'un període de 18 mesos.  
Article 11. Confidencialitat de la prestació laboral   
Es fa especialment exigible als treballadors subjectes al present conveni que mantinguen amb especial rigor i prudència els secrets relatius a l'explotació d'activitat de les empreses atés el caràcter confidencial de la prestació dels servicis.  
Article 12. Formació   
Ateses les característiques especials que concorren en l'activitat de les empreses, i a fi de mantindre permanentment capacitats els seus treballadors per al responsable i correcte compliment de les obligacions del servici, tot el personal operatiu estarà obligat a assistir als cursos i la resta d'activitats formatives de caràcter professional que l'empresa estime convenients dins de la jornada laboral o per mitjà de negociació amb la representació per a un altre cas.   
Article 13 Període de prova   
Durant el període de prova el treballador tindrà els drets i les obligacions corresponents a la seua categoria professional i al lloc de treball que exercisca com si fóra de plantilla excepte els derivats de la resolució laboral que podrà produir-se a instància de qualsevol de les parts durant el seu transcurs.   
El període de prova no podrà excedir els períodes següents:  
Personal directiu i titulat: 6 mesos   
Personal administratiu: 3 mesos   
Personal comandaments intermedis: 3 mesos   
Personal operatiu: dos mesos   
Article 14. Reconeixement mèdic   
El personal de l'empresa estarà obligat a sotmetre's a l'inici de la prestació a examen mèdic, així com totes les vegades que l'empresa ho estime oportú, si circumstàncies especials i/o específiques així ho aconsellen.   
Article 15. Lloc de treball   
Ateses les especials circumstàncies en què es realitzen habitualment els servicis contractats per les empreses de servicis generals la mobilitat del personal estarà determinada per les facultats de decisió de l'empresa, amb respecte sempre a la legalitat vigent, que procedirà a la distribució del seu personal entre els seus diversos llocs de treball, de la manera més racional i adequada als fins productius, dins d'una mateixa localitat.  
A estos efectes s'entendrà per localitat tant el municipi on habitualment presta els seus servicis o per al qual haja sigut contractat com les concentracions urbanes o industrials que s'agrupen al voltant d'este i que formen amb aquell una macroconcentració urbana o industrial, encara que administrativament siguen municipis distints.   
Els treballs realitzats dins de la zona definida com a localitat no donaran lloc a dietes per a cap dels treballadors de les empreses incloses en l'àmbit d'aplicació del present conveni col·lectiu, i sí al corresponent plus de transport pactat.   
Article 16. Desplaçaments   
Quan un treballador haja de desplaçar-se per necessitat del servici fora de la localitat, entesa en els termes de l'article 15, i el desplaçament es realitze en vehicle particular del treballador, es pagaran 0,21- el quilòmetre per a l'any 2007, i per als anys successius es fixen els increments que es detallen. A més tindrà dret a percebre dietes. L'import de les dietes acordades en este conveni col·lectiu serà:  
Quilòmetres   
Any 2007 2008 2009  
€ km 0,21- 0,22- 0,22-  
Dietes  
Any 2007 2008 2009  
 8,12- 8,46- 8,58-  
 14,40- 15,00- 15,21-  
 12,22- 12,73- 12,91-  
 26,44- 27,55- 27,93-  
 33,15- 34,54- 35,05-  
Per a l'any 2010 el quilometratge i les dietes tindran un increment equivalent a l'IPC real de l'any anterior més mig punt.  
Article 17. Jornada de treball   
La jornada de treball serà de 1.782 hores de treball efectiu en còmput anual, amb els descansos que establix l'Estatut dels Treballadors. La dita jornada anual es computarà a raó de 162 h. mensuals de mitjana.  
Article 18. Hores extraordinàries   
Tindran la consideració d'hores extraordinàries aquelles que considerades en el seu conjunt diari, setmanal o anual excedisquen de la jornada pactada en el present conveni i d'acord amb el calendari establit.  
Durant el present any regiran els imports següents:  
Valor hores extraordinàries 2007   
Categories Import  
Any 2007 2008 2009  
Personal operatiu   
Auxiliar de Servicis 4,54 € 4,73- 4,80-  
Conductor 4,61- 4,80- 4,87-  
Hostessa 4,60- 4,79- 4,86-  
Ordenança 4,58- 4,77- 4,84-  
Peó 4,56- 4,75- 4,82-  
Per a l'any 2010 les hores extraordinaris experimentaran un increment equivalent a l'IPC real de l'any anterior més mig punt.  
No obstant això, l'empresa podrà optar per compensar les hores extraordinàries per temps equivalents de descans en els dos mesos següents.   
Article 19. Descans setmanal   
El treballador tindrà dret a un descans setmanal mínim d'un dia i mig ininterromput o dos dies cada dos setmanes.   
Article 20. Vacances   
Els treballadors tindran dret a unes vacances anuals retribuïdes de 30 dies naturals. S'establirà un torn rotatori de vacances per acord entre l'empresa i els treballadors. El quadre de vacances haurà d'establir-se almenys amb dos mesos anteriors al gaudi de les vacacions.   
El gaudi de les vacances es realitzarà en dos períodes de 15 dies naturals.  
Article 21. Llicències   
Els treballadors regits per este conveni tindran dret al gaudi de llicències retribuïdes en els casos i amb la duració que a continuació s'indiquen en dies naturals:   
a) 15 dies naturals per matrimoni del treballador   
b) 2 dies, en cas de naixement de fills, ampliables a 2 dies més, en cas de necessitar desplaçament o si el part presenta complicacions o resulta malaltia greu.   
c) 2 dies per trasllat de domicili habitual.  
d) Pel temps establit per a gaudir dels drets educatius generals i de la formació professional, en els supòsits i en la forma regulats per l'Estatut dels Treballadors.   
e) 1 dia, ampliable a 3 dies per desplaçament fora de la província, pel matrimoni de pares, fills, germans i néts d'un o altre cònjuge.  
f) 1 dia per bateig d'un fill o nét.  
g) 1 dia per primera Comunió d'un fill o nét  
h) Pel temps necessari per a atendre els requeriments judicials de què siguen objecte com a conseqüència de l'exercici de les seues funcions.   
i) 2 dies per malaltia greu, defunció o hospitalització de parent, fins a 2n grau de consanguinitat o afinitat, que podrà ampliar-se a 4 dies quan haja de desplaçar-se fora de la província.  
Article 22. Extinció del contracte de treball  
Els treballadors que decidisquen unilateralment posar fi a la relació laboral hauran de preavisar la direcció de l'empresa amb una antelació mínima de 15 dies hàbils, L'incompliment d'este preavís comportarà la pèrdua del salari corresponent a la part proporcional del període.  
Article 23. Delegats de prevenció  
L'empresa haurà de proporcionar als Delegats de prevenció, un curs de formació suficient, relacionat amb el desenvolupament de les seues funcions en esta matèria, de 30 hores de duració.  
CAPÍTOL VI  
Faltes i sancions  
Article 24. Faltes   
Les accions o omissions punibles en què incórreguen els treballadors es classificaran atenent a la seua importància, reincidències i intencions, en lleus, greus i molt greus.   
En l'aplicació de les sancions es tindran en compte i valoraran les circumstàncies personals del treballador, el seu nivell cultural, transcendència del dany, grau de reiteració o reincidència.   
Article 25  
Són faltes lleus   
1. Fins a quatre faltes de puntualitat, amb retard superior a cinc minuts i inferior a quinze, dins del període d'un mes.   
2. No notificar, amb caràcter previ, l'absència al treball i no justificar, dins de les vint-i-quatre hores següent llevat que es prove la impossibilitat d'haver-ho fet la raó que la va motivar.   
3. Els descuits i distraccions en la realització del treball o en l'atenció i conservació de les màquines, eines, ferramentes, instal·lacions pròpies dels clients. Quan l'incompliment d'aixòr origine conseqüències de gravetat en la realització del servici, la falta es podrà reputar de greu o molt greu.   
4. La inobservança de les ordes de servici, així com la desobediència als comandaments, tot això en matèria lleu.   
5. Les faltes de respecte i consideració de caràcter lleu als subordinats, companys, comandaments, personal i públic, així com la discussió amb els mateixos dins de la jornada de treball i usar paraules malsonants i indecoroses amb els mateixos.   
6. La falta de neteja i neteja personal i dels uniformes, equips, etc de manera ocasional.   
7. No comunicar a l'empresa els canvis de residència i domicili i la resta de circumstàncies que afecten la seua activitat laboral.   
8. No atendre el públic amb la correcció i diligència degudes.   
9. Excedir-se en les seues atribucions o entremetre's en els servicis peculiars d'un altre treballador, quan el cas no constituïsca falta greu.   
Article 26  
Són faltes greus   
1. Cometre dos faltes lleus en el període d'un trimestre, excepte en la puntualitat, encara que siguen de distinta naturalesa, sempre que haja mediat sanció comunicada per escrit.   
2. Més de quatre faltes de puntualitat en l'assistència al treball en el període d'un mes superior als deu minuts o fins a quatre faltes superiors a quinze minuts cada una d'elles.   
3. La falta d'assistència al treball d'un dia en el període d'un mes, sense causa justificada. Serà molt greu si de resultes de l'absència es causa greu perjuí a l'empresa.   
4. La desobediència greu als superiors en matèria de treball i la rèplica descortés a companys, comandaments o públic. Si implica trencament manifest a la disciplina o se'n deriva perjuí notori per a l'empresa, companys de treball o públic es reputarà molt greu.   
5. La suplantació de la personalitat d'un company al fitxar o firmar, se sancionarà tant a qui fitxa per un altre com a este últim.   
6. La voluntària disminució de l'activitat habitual i la negligència i desídia en el treball que afecta la bona marxa del servici.   
7. La simulació de malaltia o accident i no entregar el comunicat de baixa oficial dins de les quaranta-vuit hores següents a la seua emissió, llevat que es prove la impossibilitat de fer-ho.   
8. L'ocupació de temps, uniformes, materials, útils, o màquines en qüestions alienes al treball o en benefici propi.  
9. Fer desaparéixer uniformes i segells, tant de l'empresa com de clients d'esta, així com causar accidents per dol, negligència o imprudència inexcusable.   
10. Portar els registres, documentació, quaderns o qualsevol classe d'anotacions oficials i escrits que reglamentàriament han de tindre, sense les formalitats degudes i cometent faltes que per la seua gravetat o transcendència meresquen especial correctiu. I, si tenen especial rellevància, tindran la consideració de molt greu.   
11. La negativa a la utilització o falta d'ús de qualsevol dels equips de protecció individual que l'empresa pose a disposició del treballador.  
Article 27   
Són faltes molt greus   
1. La reincidència en comissió de falta greu en el període de sis mesos, encara que siga de distinta naturalesa, sempre que haja mediat sanció.   
2. Més de deu faltes no justificades de puntualitat comeses en el període de sis mesos o vint en un any, encara que hagen sigut sancionades independentment.   
3. Tres o més faltes injustificades al treball en el període d'un mes; més de sis en el període de quatre mesos o més de dotze en el període d'un any, sempre que hagen sigut sancionades independentment.   
4. La falsedat, la deslleialtat, el frau, l'abús de confiança i el furt o robatori, tant a companys de treball com a l'empresa o a tercers relacionats amb el servici durant l'exercici de les seues tasques o fora d'estes.   
5. Realitzar treballs per compte propi o d'altri estant en situació d'incapacitat laboral transitòria, així com realitzar manipulacions o falsedats per a prolongar aquella situació.   
6. La continuada i habitual falta de neteja de tal índole que produïsca queixes justificades de caps, companys de treball o tercers.   
7. L'embriaguesa o ús de drogues durant el servici.  
8. La violació del secret de correspondència o de documentació de l'empresa o de les persones en els locals e instal·lacions de la qual es realitze la prestació dels servicis i no guardar la deguda discreció o el natural sigil dels assumptes i servicis en què per la missió de la seua comesa hagen de ser assabentats.   
9. Els maltractaments de paraula o d'obra, o la falta greu de respecte i consideració a les persones dels seus superiors, companys, personal a càrrec seu o familiars d'estos, així com als empleats, clients o qualsevol altra persona que es trobe en els locals o instal·lacions en els quals realitze la seua activitat, si n'hi ha.   
10. La participació directa o indirecta en la comissió d'un delicte o falta qualificats com a tals en les lleis penals.   
11. L'abandó del treball en llocs de responsabilitat una vegada pres possessió d'estos i la inhibició o passivitat en la seua prestació.   
12. La disminució voluntària i continuada del rendiment.   
13. Originar baralles amb els seus companys de treball o amb les persones o els empleats per a les quals presten els seus servicis.   
14. La comissió d'actes immorals en el lloc de treball o en els locals de l'empresa dins de la jornada laboral.   
15. L'abús d'autoritat.   
16. La competència il·lícita per dedicar-se dins o fora de la jornada laboral a desenvolupar per compte propi idèntica activitat que l'empresa o dedicar-se a ocupacions particulars que estiguen en oberta pugna amb el servici.  
17. Entregar-se a jocs o distraccions greus durant la jornada de treball.   
18. Exigir o demanar pels seus servicis remuneració o premis a tercers, siga quina siga la forma o pretext que per a la donació s'utilitze.   
19. La imprudència en acte de servici. Si implica risc d'accidents per a si o per a companys o personal i públic, o perill d'avaries per a les instal·lacions.   
20. L'incompliment de les normes sobre prevenció de riscos laborals, quan siguen causants d'accident laboral greu o produïsquen danys a l'empresa.  
21. No acreditació documental de les situacions de malaltia dins del termini de cinc dies des que es va produir la contingència i això amb independència que haja existit notificació verbal.  
22. L'abandó, sense causa justificada, del treball.  
23. Fer desaparéixer uniformes i segells, tant de l'empresa com de clients d'esta, així com causar accidents per dol, negligència o imprudència inexcusable.   
Article 28. Sancions   
1. Per falta lleu:   
a) Amonestació verbal.   
b) Amonestació escrita   
2. Per falta greu:   
a) Amonestació pública   
b) Suspensió d'ocupació i sou d'un a quinze dies.   
c) Inhabilitació per a l'ascens durant un any.   
3. Per falta molt greu:   
a) Suspensió d'ocupació i sou de setze dies a dos mesos.   
b) Inhabilitació per a l'ascens durant tres anys.   
c) Acomiadament.   
Per a procedir a la imposició de les anteriors sancions caldrà ajustar-se al que disposa la legislació vigent.   
Article 29. Prescripció   
La facultat de les empreses per a imposar sancions, que haurà d'exercitar-se sempre per escrit excepte amonestació verbal, del qual s'haurà d'acusar recepció i firmar el sancionat, o en el seu lloc, dos testimonis, en cas de negar-se a això, prescriurà en les faltes lleus als quinze dies; en les greus als trenta dies i en les molt greus als seixanta dies, a partir de la data en què l'empresa va tindre coneixement de la seua comissió i, en tot cas, als sis mesos d'haver-se comesa.   
CAPÍTOL VII  
Classificació  
Article 30. Classificació segons la funció   
Esta classificació és merament numerativa no limitadora i no suposa l'obligació de tindre proveïdes totes les places i categories enumerades si les necessitats i el volum de l'empresa no ho requerixen.  
No són així mateix exhaustives les distintes comeses assignades a cada categoria o especialitat perquè tot treballador inclòs en l'àmbit funcional d'este conveni col·lectiu està obligat a efectuar tots aquells treballs i operacions que li ordenen els seus superiors dins de les generals comeses de la seua competència i sense menyscabament de la seua dignitat professional.   
El personal es classificarà en els grups següents:   
I. Personal directiu   
II. Personal administratiu   
III. Càrrecs intermedis   
IV. Personal operatiu   
I. Personal directiu.   
director general; director comercial; director administratiu; director de personal; subdirector; delegat provincial-gerent   
II. Personal administratiu   
Cap de departament; oficial de primera; oficial de segona; auxiliar administratiu; comercials; telefonistes   
III. Personal de càrrecs intermedis   
Cap de servicis; supervisor  
IV. Personal operatiu   
Auxiliar de servicis; conductor; hostessa; ordenança; monitor físic; peó.   
Article 31. Funcions   
Personal directiu   
Director general. És qui amb títol adequat o àmplia preparació teòrica i pràctica assumix la direcció i responsabilitat de l'empresa programant i controlant el treball en totes les seues fases.  
A) Director comercial. És qui amb títol adequat o àmplia preparació teòrica i pràctica, assumix la direcció i responsabilitat de les funcions mercantils en el seu més ampli sentit i planifica, controla i programa la política comercial de l'empresa.   
B) Director administratiu. És qui amb títol adequat o àmplia preparació teòrica i pràctica, assumix la direcció i responsabilitat de les funcions administratives en el seu més ampli sentit i planifica, controla i programa l'administració de l'empresa.   
C) Director de personal. És qui amb títol adequat o àmplia preparació teòrica i pràctica, assumix la direcció i responsabilitat de les funcions relacionades amb la gestió de personal en el seu més ampli sentit.   
D) Subdirector. És qui amb títol adequat o àmplia preparació teòrica i pràctica, assumix la subdirecció i responsabilitat de les funcions relacionades amb la gestió comercial, administrativa, financera, recursos humans o tècnica en qualsevol especialitat.   
E) Cap de personal. Serà el responsable del reclutament, selecció i admissió del personal i de la planificació, programació, control i administració del personal de l'empresa.   
Personal administratiu   
A) Cap de departament. És la persona que assumix la responsabilitat d'un departament dins de l'organització, s'encarrega de la seua estructuració i assumix la responsabilitat de la seua gestió, depenen d'ell els caps d'unitats que integren el departament   
B) Oficial de primera. És l'empleat que actua davall les ordres d'un cap i té a càrrec seu un treball determinat que requerix càlcul, estudi, preparació i condicions adequades.   
C) Oficial de segona. És l'empleat que amb iniciativa i responsabilitat restringida, subordinat a un cap, realitza tasques administratives i comptables que requerixen coneixements generals de la tècnica administrativa.   
D) Auxiliar administratiu. És l'empleat que dedica la seua activitat a tasques i operacions administratives elementals i, en general, a les purament mecàniques inherents al treball   
E) Comercial. És l'empleat afecte al departament comercial de l'empresa i el seu únic servici, que realitza les funcions de prospecció de mercat i la promoció i venda dels servicis i realitza els desplaçaments necessaris tant per a la captació de clients com l'atenció d'estos una vegada contractats.   
F) Telefonista. És l'empleat que té com a missió estar al servici i atenció d'una centraleta telefònica.   
Personal de comandaments intermedis   
A) Cap de servicis. És l'empleat que, procedent o no del grup operatiu, i per les seues condicions humanes i professionals, amb plena responsabilitat i a les immediates ordres dels seus superiors d'una forma més pràctica que teòrica, cuida i és responsable de l'ordre, disciplina, vigilància, distribució, assignació de treball i exercix les funcions específiques que li són delegades amb control general de tots els supervisors sobre el comportament dels seus empleats per a la seua gratificació i promoció.   
B) Supervisor. És aquell treballador que té per missió verificar i comprovar l'exacte compliment de les funcions i obligacions atribuïdes als altres empleats, dona compte immediatament a l'encarregat o cap immediat corresponent de totes les incidències que observe en la prestació dels servicis, pren les mesures d'urgència que estime oportunes i s'encarrega de mantindre la disciplina i pulcritud entre els seus empleats.   
Personal operatiu  
A) Auxiliar de servicis. És aquell treballador, major de divuit anys, amb aptituds i instrucció suficient per a exercir, entre altres, les següents tasques auxiliars:  
1. Recepció i informació de personal, visitants i mercaderies en els accessos als immobles i instal·lacions.  
2. Comprovació de visitants i orientació d'estos; el control d'entrades, documents o carnets privats; el control de trànsit en zones reservades o de circulació restringida.  
3. Comprovació i control de l'estat de qualsevol tipus d'instal·lacions, per a garantir el seu funcionament i seguretat física. Ja siga de forma presencial o a través de monitorització remota o local per circuit tancat de televisió.  
4. Repartiment de mercaderies i totes aquelles activitats que, directament o indirectament, es relacionen amb les dites funcions, inclòs l'etiquetatge.  
5. Tasques elementals de manteniment, conservació i control preventiu en general.  
6. Custòdia de claus i la resta d'equips auxiliars propietat del client.  
7. Col·laborar en tasques d'extinció d'incendis, prestació de primers auxilis, evacuació per emergències, etc., en aquells casos que siga necessari.  
Les funcions anteriorment mencionades podran realitzar-se en l'interior de qualsevol tipus d'establiments i immobles públics o privats, com ara: fàbriques; factories; naus industrials; plantes de producció; centres de processos de dades; garatges o aparcaments; comunitats de veïns; finques privades; així com dependències de qualsevol tipus. Per a tot això realitzarà contínues i detallades rondes, observant l'estat i el funcionament de les instal·lacions i informant el client diàriament per escrit, sobre les anomalies observades.  
Per a la realització de les funcions descrites podrà, o no, vestir l'uniforme de treball i distintius corporatius que cada empresa considere més adequats, en funció de les característiques de cada immoble. Així com portar els equips de protecció individual que en cada empresa titular s'indiquen com obligatoris.  
B) Conductor. Són aquells treballadors que estant en possessió del permís de conduir adequat al vehicle a utilitzar podran exercir les funcions de missatgeria, transport de material o personal.   
C) Hostessa. És la persona major de divuit anys, encarregada de rebre els clients, personalment o telefònicament, proporcionar la informació que sol·liciten dins de les seues funcions, anunciar-los i conduir-los davant de la persona o persones amb qui desitgen parlar, atendre les sol·licituds d'informació d'entrevistes, concertar-les i preparar-les en els seus aspectes formals.   
D) Ordenança. És el treballador que amb elementals coneixements i responsabilitat, se li encomana, a càrrec de tercers, encàrrecs, cobraments, pagaments, recepció i entrega de correspondència i documents, així com la seua classificació i repartiment   
E) Monitor físic. És el treballador que estant en possessió de titulació acreditativa de la seua preparació en Educació Física o amb coneixements prou per a l'exercici de les seues funcions exercixen les tasques de preparador físic en les dependències de l'empresa habilitades per a este fi.   
F) Peó. És el treballador encarregat de realitzar tasques per a l'execució de les quals es requerix únicament l'aportació d'esforç i atenció sense qualificació exigida.  
CAPÍTOL VIII  
Règim salarials i bestretes  
Article 32. Salaris   
Les retribucions del personal comprés en l'àmbit d'aplicació del present conveni estaran constituïdes pel salari global que inclou tots els conceptes salarials i en tot moment corresponent a la jornada de treball, inclosos els treballs en horari nocturn.   
La taula salarial aplicable durant l'any 2007 i següents als treballadors de les empreses de servicis pertanyents a l'Associació Patronal Valenciana de Seguretat i Servicis està determinada en l'annex I d'este conveni.   
Per a l'any 2010 l'increment serà de l'IPC real de l'any immediatament anterior més mig punt.   
El pagament del salari s'efectuarà per mesos vençuts i abans del dia quinze de cada mes   
Article 33. Bestretes   
El treballador podrà percebre bestretes a compte pel treball ja realitzat, sense que puga excedir el 90% de l'import del seu salari.   
Article 34. Transport   
S'establix com a compensació a les despeses de desplaçament del treballador des de la seua residència al centre habitual de treball i al revés la quantitat de 79,77- mensuals per al personal directiu, administratiu i comandaments intermedis i de 70,17- per al personal operatiu pagadores els onze mesos de treball efectiu.   
Any 2007 2008 2009  
 79,77- 83,12- 84,28-  
 70,17- 73,12- 74,14-  
Per a l'any 2010 el plus de transport tindrà un increment equivalent al IPC real de l'any anterior més mig punt.  
Article 35. Vestuari   
S'establix com a compensació de despeses que obligatòriament anirà a càrrec del treballador, per neteja i conservació de vestuari, calçat, corretjams, i la resta de peces que componen la seua uniformitat, a estos efectes es considera com a indemnització per desgast d'útils i ferramentes. La seua quantia s'establix en la quantitat de 61,440 € mensuals pagadores els onze mesos de treball efectiu.   
L'empresa facilitarà al personal les peces adequades que formen part de l'uniforme, en aquells servicis contractats amb este requisit.  
Els treballadors estaran obligats a tornar la uniformitat que posseïsquen de l'empresa en el moment de causar-hi baixa. Així com qualsevol equipament o pertrets que els hagen sigut entregats per a la realització dels servicis. Cas de no realitzar l'entrega, el cost de l'uniforme i equips serà descomptat en la liquidació corresponent.  
Article 36. Vacances   
Les vacacions anuals seran d'un import igual al salari base.   
Article 37. Treball nocturn   
Ja que les prestacions del personal operari tenen el caràcter de treball nocturn, per ser consubstancial a la seua pròpia naturalesa, no meritarà plus per si mateix.   
Article 38. Gratificacions extraordinàries   
El personal comprés en este conveni tindrà dret a dos gratificacions extraordinàries que es percebran durant la segona quinzena dels mesos de desembre i juny, i es poden prorratejar al llarg de l'any. Consistirà cada una d'elles en l'import de 30 dies de salari base   
El personal que ingresse o cesse en l'empresa durant l'any tindrà dret a percebre les dites gratificacions proporcionalment al temps treballat durant l'any.   
L'empresa pagarà anualment una gratificació de 60- a aquells treballadors que en el període de cada anualitat de vigència del present conveni no causen baixa per malaltia o accident ni s'absenten o falten al treball amb la finalitat d'acudir al metge.  
Any 2007 2008 2009  
 60,00- 62,52- 63,40-  
Per a l'any 2010 s'incrementarà la gratificació en el IPC real de l'any anterior més 0,5%.  
Article 39. Complements per quantitat i/o qualitat del treball.  
Els treballadors podran percebre per raó d'una millor qualitat o una major quantitat de treball les compensacions salarials que lliurement es fixen per l'empresa, vagen o no units a un sistema de retribució per rendiment.  
Este complement salarial té el caràcter de no consolidable.  
Article 40. Aplicació de la jubilació parcial i del contracte de relleu.  
1. Els treballadors, a partir dels 60 anys d'edat, tindran dret a jubilar-se, acollint-se per a això a una jubilació parcial a l'empara del Reial Decret 1131 de 31 d'octubre de 2002.  
2. L'empresa fixarà, d'acord amb el treballador, el percentatge de la jornada anual a treballador, i el treballador continuarà d'alta i cotitzarà fins a arribar a l'edat de 65 anys.  
3. Respecte del treballador contractat o de relleu, se'l podrà contractar amb un contracte a temps complet.  
Article 41. Pacte de Repercussió en Preus i Competència Deslleial .  
Ambdues representacions fan constar expressament que les condicions econòmiques pactades en este conveni tindran repercussió en els preus dels servicis.  
Es considerarà competència deslleial, amb les conseqüències derivades en la legislació vigent les ofertes comercials realitzades per les empreses que siguen inferiors als costos del present conveni. A estos efectes s'estimaren costos mínims repercutibles els següents:  
Cost de conveni per a l'any 2007: 9,85- + IVA. Import que es veurà incrementat pels costos de quilometratge i desplaçament que corresponguen.  
Estos costos, en els quals no està inclòs l'IVA, s'actualitzaran anualment per part de la Comissió Paritària de Seguiment del Conveni per als anys 2008,2009 i 2010.  
S'acorda constituir en el termini de dos mesos a partir de la firma d'este conveni entre les organitzacions firmants una Comissió de seguiment específica d'este article.  
Article 42. Clàusula de desvinculació   
D'acord amb el que preveu l'article 82 de l'Estatut dels Treballadors, les empreses afectades pel present conveni podran no aplicar el règim salarial establit en el conveni sempre que reunisquen els requisits següents:   
1. Comuniquen als representants sindicals o treballadors de la seua empresa la pretensió de no aplicar els salaris del conveni en el termini d'un mes de la publicació en el BOP.   
2. Demostren a estos la situació de pèrdues en l'empresa en els dos anys immediatament anteriors i les previsions per a aquell que se sol·licita.   
Una vegada establit l'acord del tractament salarial per ambdues parts quedarà reflectit en un document en què s'assenyalarà amb tota claredat quins seran els salaris i la duració d'este pacte. Si no hi ha acord entre les parts estes se sotmetran a la Comissió Paritària del Conveni que haurà de resoldre en el termini de 30 dies. En cap cas en este acord podran modificar-se altres condicions establides en el conveni que no siguen les estrictament salarials.   
Disposició addicional: d'acord amb l'article 14 de la Constitució Espanyola, en connexió amb la Declaració Universal dels Drets Humans de 19 de desembre de 1948, recollida així mateix en l'article 17 del vigent Estatut dels Treballadors, qualsevol activitat laboral o actuació en este àmbit estarà presidida pel més exquisit respecte a la igualtat de tracte i d'oportunitats entre homes i dones, estos comportaments s'adequaran al que preveu la Llei Orgànica 3/2007 de 28 de desembre de mesures de protecció integral contra la violència de gènere i la Llei Orgànica 3/2007, de 22 de març, per a la igualtat efectiva de dones i homes que este conveni fa seues.  
ANNEX I  
TAULA DE SALARIS  
Categories Salari Plus Plus Plus Hores  
 Base Plagues Transport Vestuari Extres  
Titulat superior  
Director General 1.419,23- 236,54- 105,45- --- ---  
Director Comercial 1.338,15- 223,03- 105,45- --- ---  
Director Administratiu 1.394,91- 232,49- 105,45- --- ---  
Director de Personal 1.362,46- 227,08- 105,45- --- ---  
Subdirector 1.257,03- 209,51- 105,45- --- ---  
Delegat prov. - Gerent 1.297,56- 216,28- 105,45- --- ---  
Personal administratiu   
Cap de Departament 1.216,49- 202,75- 105,45- --- ---  
Oficial de Primera 875,86- 145,98- 105,45- --- ---  
Oficial de Segona 811,00- 135,17- 105,45- --- ---  
Auxiliar Administratiu 689,33- 114,89- 105,45- --- ---  
Comercials 851,53- 141,92- 105,45- --- ---  
Telefonistes 746,11- 124,35- 105,45- --- ---  
Càrrecs intermedis   
Cap de Servicis 1.054,29- 175,72- 105,45- --- ---  
Supervisor 851,53- 141,92- 105,45- --- ---  
Personal operatiu   
Auxiliar de Servicis 630,59- 105,10- 105,45- --- ---  
Conductor 830,59- 105,10- 105,45- --- ---  
Hostessa 630,59- 105,10- 105,45- --- ---  
Ordenança 630,59- 105,10- 105,45- --- ---  
Peó 630,59- 105,10- 105,45- --- ---